Un şofer fugar a fost prins marți seară de poliţişti craioveni, la aproape trei săptămâni, după ce a accident grav o fetiţă şi pe tatăl acesteia.

Accidentul a avut loc chiar pe trecerea de pietoni, iar şoferul şi-a lăsat victimele în agonie pe stradă. În arest au ajuns şi trei prieteni ai tânărului de 33 de ani, care l-au ajutat să dezmembreze maşina. Misiunea poliţiştilor a fost una grea.

Camerele video din zonă nu au capacitate de stocare, aşa că anchetatorii s-au chinuit să-i ia urma şoferului fugar. Acesta a fost reţinut alături de complici după 11 percheziţii domiciliare în Craiova şi în două comune din judeţul Dolj.

Printre prietenii care l-au ajutat să scape de dovezi se numără şi un apropiat al controversatului om de afaceri Dinel Staicu.

Acum, cei patru urmează să ajungă în faţa instanţei cu propunere de arestare preventivă.